	OSNOVNA ŠKOLA “12.DECEMBAR” SJENICA

	Nastavni predmet:
	Matematika

	 Razred:
	   VI

	 Datum realizacije:
	   16.03.2026. godine

	Redni broj časa
	95.

	Nastavna oblast
	Racionalni brojevi

	Nastavna jedinica
	Primena proporcija

	Vrsta (tip) časa
	Utvrđivanje

	Oblici rada
	Frontalni

	Nastavne metode
	Problemska nastava, dijaloška

	Nastavna sredstva
	Nastavni list, udžbenik, zbirka, tabla, kreda (flomasteri)

	Cilj
	Utvrđivanje pojma proporcije i primena proporcija u određivanju nepoznatog člana proporcije
kada su veličine direktno, odnosno obrnuto proporcionalne

	Ishodi
	Učenik će biti u stanju da:
· odredi nepoznati član proporcije;
· koristi proporcije prilikom rešavanja problema.

	Obrazovni standardi
	MA.2.2.4; MA.3.2.4.

	Aktivnosti nastavnika
	Nastavnik upoznaje učenike sa zadacima formulisanim u obliku problema koje učenici dobijaju u okviru nastavnog lista, deli učenike u grupe, postavlja pitanja kojima pospešuje rešavanje zadataka od strane učenika, trudi se da motiviše učenike.

	Aktivnosti učenika
	Učenici učestvuju u radu, pažljivo čitaju i  rešavaju zadatke, odgovaraju na postavljena pitanja nastavnika, diskutuju unutar grupe, izlažu rešenja zadataka i diskutuju sa članovima drugih grupa.

	Međupredmetne kompetencije
	Učenik razvija:
· kompetencije za celoživotno učenje;
· komunikaciju;
· kompetencije za rešavanje problema;
· kompetencije za rad sa podacima i sadržajima;
· saradnju.

	Ključni pojmovi
	Proporcija, primena proporcija




	Literatura za nastavnike
	· Polya, G., How to Solve It, Penguin Books, 1990.
· Polya, G., Mathematical Discovery, New York–London: John Wiley and Sons, I 1962, II 1965.
· Ikodinović, N., Dimitrijević, S., Matematika 6, udžbenik za šesti razred osnovne škole, Beograd: Izdavačka kuća „Klett”, 2019.
· Popović, B., Stanić, M., Milojević, S., Vulović, N., Matematika 6, zbirka zadataka sa rešenjima za šesti razred osnovne škole, Beograd: Izdavačka kuća „Klett”, 2019.
· Dimitrijević, S., Ikodinović, N., Milenković, A., Matematika 6, priručnik za nastavnike za šesti razred osnovne škole, Beograd: Izdavačka kuća
„Klett”, 2019.
· Vajukić, M., Pavlićević, R., Znam za više – Matematika 6, Beograd: Izdavačka kuća „Klett”, 2010.

	Literatura za učenike
	· Ikodinović, N., Dimitrijević, S., Matematika 6, udžbenik za šesti razred osnovne škole, Beograd: Izdavačka kuća „Klett”, 2019.
· Popović, B., Stanić, M., Milojević, S., Vulović, N., Matematika 6, zbirka zadataka sa rešenjima za šesti razred osnovne škole, Beograd: Izdavačka kuća „Klett”, 2019.
· Vajukić, M., Pavlićević, R., Znam za više – Matematika 6, Beograd: Izdavačka kuća „Klett”, 2010.

	Korelacija
	Proporcija se naslanja na razmeru, koju su učenici usvojili u V razredu, kao i na direktnu i obrnutu proporcionalnost. Neophodna je za Talesovu teoremu i sličnost trouglova. Ima veliku primenu u hemiji,
a primena proporcija je neophodna za finansijsku pismenost učenika.







 	Uvodni deo časa (5 minuta)
U uvodnom delu časa delimo učenike u četiri nehomogene grupe. Potom svakoj grupi dajemo papir sa tekstom i zadacima čijim rešavanjem učenici utvrđuju proporcije. Obaveštavamo učenike da je podučavanje, kao i razgovor, odnosno diskusija u grupi dozvoljena, ali da atmosfera mora biti radna. Upućujemo učenike da će na kraju časa sve grupe predstaviti svoje rezultate i da će svaka grupa za tačan odgovor dobiti 1 poen. Nakon što smo uspostavili radnu i takmičarsku atmosferu, dajemo učenicima znak da mogu početi sa radom.

 	Glavni deo časa (30 minuta)
Zadaci
Filip radi u prodavnici odeće i imao je veoma naporan dan na poslu. Evo samo dela njegovih zaduženja.
1. Devojka koja se sprema za maturu videla da je cena haljine 4200 dinara i da je haljina na akciji, odnosno za nju važi popust od 15%. Ipak, pored te infor- macije napravljen je propust i ne stoji nova cena, pa je devojka pitala Filipa koliko košta haljina nakon sniženja.
2. Tog dana Filip treba i da napravi plan za krojenje novih haljina. Žena koja šije haljine završi posao za 12 dana ako radi 10 sati dnevno. Međutim, upra- vo ga je obavestila da zbog drugih, neplaniranih obaveza, može da radi samo 8 sati dnevno.
3. Radoznala mušterija se interesuje oko popusta, pa pita, ako je cena džempera snižena sa 2400 dinara na 1560 dinara, koliko procenata iznosi sniženje.
4. Od 30 različitih haljina, 80% ih je sniženo, a Filip mora da unese u iz- veštaj koliko haljina je sniženo.
5. Mladoženja bi kupio odelo za svadbu, ali hoće da plati iznos od 22 550 dina- ra, tako da dve rate budu u razmeri 5 : 6.
6. Cena majice je povećana za 20%, a zatim za još 8% od nove cene. Filip treba da izračuna cenu majice, a zna da je pre prvog poskupljenja bila 750 dinara.
7. Pakovanje čarapa košta 520 dinara i donosi zaradu od 4%, a Filip treba da izračuna koliko bi procenata iznosila zarada ako bi se pakovanje čarapa prodavalo po ceni od 525 dinara.
8. Mušterija se plaši da se stolnjak ne skupi previše, jer na deklaraciji stoji da se pri pranju skuplja za 5% po dužini i za 2% po širini, pa je interesuje za koliko procenata se smanjuje površina posle pranja.
9. Druge krojačke usluge za njihovu radnju 16 radnika može da uradi za 20 dana. Posle 8 dana rada javljaju mu da su se 4 radnika razbolela.

Stavi se u Filipovu poziciju pa na osnovu datih podataka, odgovori na pitanja.
1. Koliko košta haljina za maturu?
2. Koliko dana će žena šiti haljine? Za koliko dana će probiti rok?
3. Za koji broj haljina je cena snižena?
4. Za koji procenat haljina je cena snižena?
5. Koliko iznosi prva rata za odelo, a koliko druga?
6. Kolika je nova (poslednja) cena majice?
7. Koliko bi procenata iznosila zarada ako bi se pakovanje čarapa prodavalo po ceni od 525 dinara?
8. Za koliko procenata se smanjuje površina stolnjaka posle pranja?
9. Koliko je ukupno dana potrebno da se krojački poslovi završe?

 	Završni deo časa (10 minuta)
U završnom delu časa članovi jedne grupe prezentuju rešenja zadataka, dok članovi preostalih grupa komentarišu. Nakon diskusije za svaki zadatak ispisujemo tačno re- šenje i povezujemo konkretne probleme sa sadržajima iz nastavne teme „Racionalni brojevi”. Ukoliko neki od zadataka ne bude odrađen na času, ostaje za domaći rad učeni- ka. Učenici najuspešnije grupe bivaju evidentirani u pedagoškoj dokumentaciji.

